बोलीं- उस दौर को याद करते रोंगटे खड़े हो जाते हैं, मैं दोहरी जिंदगी जी रही थी
एक्ट्रेस प्रिया आहूजा ने टीवी शो तारक मेहता का उल्टा चश्मा में रीटा रिपोर्टर का किरदार निभाया था। अपने इस किरदार के जरिए उन्होंने घर-घर में अपनी पहचान बनाई है। प्रिया ने हाल ही में इस बात का खुलासा किया है कि जब देशभर मेंTaarak Mehta Ka Oolta Chashmah actor Priya Ahuja on battling emotionally tough days during lockdown
एक्ट्रेस प्रिया आहूजा ने टीवी शो तारक मेहता का उल्टा चश्मा में रीटा रिपोर्टर का किरदार निभाया था। अपने इस किरदार के जरिए उन्होंने घर-घर में अपनी पहचान बनाई है। प्रिया ने हाल ही में इस बात का खुलासा किया है कि जब देशभर में लॉकडाउन लगा था, तब एक्ट्रेस अपने बुरे दौर से गुजर रही थीं। उस दौरान प्रिया अपनी जिंदगी खत्म करने के बारे में सोचने लगी थीं।
'लॉकडाउन का मेंटल हेल्थ पर बुरा असर पड़ा'- प्रिया
न्यूज 18 को दिए इंटरव्यू में प्रिया ने बताया कि लॉकडाउन ने उनके मेंटल हेल्थ पर बहुत बुरा असर डाला था। खुद के अलावा उन्हें अपने बेटे अरदास का ख्याल भी रखना था, जो पहले लॉकडाउन के दौरान कुछ महीने का ही था।
अपने बुरे वक्त को याद करते हुए प्रिया ने कहा- 'जब भी मैं अपनी जिंदगी के उन दिनों के बारे में सोचती हूं, तो मेरे रोंगटे खड़े हो जाते हैं। तब अरदास कुछ महीनों का ही था और जब लॉकडाउन की अनाउंसमेंट की गई तो मुझे लगा कि यह सब कुछ दिनों में खत्म हो जाएगा, लेकिन फिर हमारे पड़ोसियों को कोविड हो गया, जिस कारण हमारा फ्लोर सीज हो गया। हम अपने घर से बिल्कुल भी बाहर नहीं निकल पा रहे थे। उसके तुरंत बाद मुझे कोविड हो गया।'
'उस बुरे दौर से बाहर आना आसान नहीं था'- प्रिया 
प्रिया ने आगे कहा- ‘14 दिनों के बाद हमने एक टेस्ट किया। मैं नेगेटिव थी लेकिन मालव पॉजिटिव आए, इसलिए करीब 40-45 दिनों तक यह सब चलता रहा।’ उस दौर से बाहर आना आसान नहीं था। हालांकि उस बुरे दौर में मेरे साथ मालव थे, जिनसे मैं सब कुछ साझा कर सकती थी।
'मौत को गले लगाने के बारे में सोचने लगी थी'- प्रिया
प्रिया ने कहा- ‘ एक समय ऐसा भी था जब मैंने सचमुच मौत को गले लगाने के बारे में सोचा था। मैं जीना नहीं चाहती थी। लेकिन मैं आत्महत्या से नहीं मरी क्योंकि मुझे डर था कि मैं मरूंगी या नहीं। मैं कानूनों के बारे में जानती थी और मुझे पता था कि यह एक अपराध है।
मैं दोहरी जिंदगी जी रही थी- प्रिया
प्रिया ने आगे कहा- मैं दोहरी जिंदगी जी रही थी। एक जहां मैं खुद को बहुत मजबूत दिखाती थी। और अरदास का ख्याल रखती थी। लोगों के साथ खुश होने का नाटक कर रही थी, लेकिन अंदर से मैं खुश नहीं थी। मेरे मन में एक कमजोर प्रिया थी जो मरना चाहती थी और जो किसी भी चीज से खुश नहीं थी। बता दें कि एक्ट्रेस हाल ही में टीवी शो ‘गुम है किसी के प्यार में’ के जरिए टीवी पर वापसी की। उन्होंने इस मौके के लिए अपने पति मालव राजदा को क्रेडिट दिया था। वहीं एक्ट्रेस ने काफी समय पहले ही शो 'तारक मेहता का उल्टा चश्मा' छोड़ दिया है।